sɣur amharsi afransis 101,  lezzayer d tamurt taɛrabt tineslemt 102 daɣen di tmendawt n 1976 ad naf aya  tineslemt d tadeyyanit n tmurt, taɛrabt d tutlayt taɣelnawt tunṣibt n tmurt 103 ma nuɣal ɣer isuḍaf igraɣlanen (droit internationale) ad naf sɛan tanmegla d wid n tmurt-nneɣ, imi nitni qqarend  yal aɣref yesɛa azref ur d-yettwaḥettem ara fell-as yedles aberrani 104 ad dnesmekti kan belli di tmendawt n lezzayer n useggas n 1989 i tessaɣta di 1996 teqqar-d belli isuḍaf igraɣlanen zwaren isuḍaf iɣelnawen ladɣa wid i ɣef yestenya uselway n tigduda tazzayrit. Tanmegla nniḍen aɣ-d-tban ula gar isuḍaf yellan di tmendawt s timmad-is, ad naf asaḍuf wis 42 yeqqar-d  tamendawt tazzayrit ad teḍmen izerfan isartiyen, idamsiyen, inmettiyen akked idelsanen i tmeṭṭut tazzayrit 105 maca deg tidet ad naf d ayen nniḍen si tama ḥetmen-aɣ idles aberrani (aɛrab ineslem), si tama deg isuḍaf as d-ḍemnen izarfan idelsanen ?! S. Chaker yenna-d deg lewhi-a  deg yeḍrisen n tmendawt n lezzayer ttɛemmiden ur semrasen ara awala Amaziɣ neɣ Berbre  106 ugar n waya deg lawan i deg yella Boumedienne d aselway n tigduda, taqbaylit (tutlayt) tettuneḥsab d aṭan i tigduda107.